
Parlamentul României   
Camera Deputaţilor 
Comisia pentru drepturile omului, culte şi problemele minorităţilor 	naţionale 



Nr. 4c-6/588 
Bucureşti,	 septembrie 2023





CĂTRE
BIROUL PERMANENT AL CAMEREI DEPUTAȚILOR


	Vă înaintăm, alăturat, raportul   asupra proiectului de Lege pentru instituirea anului 2025 ca "Anul Cardinal Iuliu Hossu", trimis Comisiei pentru drepturile omului, culte şi problemele minorităţilor naţionale pentru examinare în fond, cu adresa nr. PL-x 509/2023 din 18 septembrie 2023.



PREŞEDINTE,

 Iusein IBRAM 

PARLAMENTUL ROMÂNIEI   
CAMERA DEPUTAŢILOR 
Comisia pentru drepturile omului, culte şi problemele minorităţilor 	naţionale



 Nr.  4c-6/588
 Bucureşti,	19 septembrie 2023                                                           PL-x 509/2023

				
R A P O R T    

asupra proiectului de Lege pentru instituirea anului 2025 ca "Anul Cardinal Iuliu Hossu"

În conformitate cu prevederile art. 95 din Regulamentul Camerei Deputaţilor, Comisia pentru drepturile omului, culte şi problemele minorităţilor naţionale  a fost sesizată, prin adresa nr. PL-x 509/2023 din 18 septembrie 2023, cu dezbaterea în fond a proiectului de Lege pentru instituirea anului 2025 ca "Anul Cardinal Iuliu Hossu", înregistrat cu nr. 4c-6/588  din 19 septembrie 2023.
Senatul, în calitate de primă Cameră sesizată, a adoptat proiectul de lege în ședința din data de 12 septembrie 2023.
Camera Deputaţilor este Cameră decizională potrivit prevederilor art.75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările și completările ulterioare.
[bookmark: _GoBack]La întocmirea prezentului raport, Comisia pentru drepturile omului, culte şi problemele minorităţilor naţionale a avut în vedere:
· avizul favorabil al Consiliului Legislativ (nr.691/07.07.2023);
· avizul favorabil  al Consiliului Economic şi Social (nr.4388/27.06.2023); 
· punctul de vedere favorabil al Guvernului României.
Proiectul de lege are ca obiect de reglementare instituirea anului 2025 ca „Anul Cardinal Iuliu Hossu”. Potrivit iniţiativei, cu prilejul sărbătoririi „Anului Cardinal luliu Hossu” se vor organiza evenimente culturale, diplomatice, artistice sau educaţionale dedicate celebrării vieţii, operei, personalităţii, martiriului, rolului determinant în realizarea Marii Uniri şi a eforturilor depuse de acesta, pentru salvarea evreilor în perioada Holocaustului. Parlamentul, Administraţia Prezidenţială, Guvernul, autorităţile administraţiei publice centrale şi locale, precum şi instituţiile publice aflate în subordinea sau coordonarea acestora, Societatea Română de Televiziune, Societatea Română de Radiodifuziune, pot aloca fonduri din bugetele proprii pentru a organiza sau sprijini logistic şi/sau financiar manifestările culturale, diplomatice, artistice, educaţionale sau programele de promovare organizate în acest sens.
Potrivit prevederilor art. 62 din Regulamentul Camerei Deputaţilor, republicat, cu modificările și completările ulterioare, Comisia pentru drepturile omului, culte şi problemele minorităţilor naţionale a examinat inițiativa legislativă în şedinţa din data de  19 septembrie  2023.
La lucrările Comisiei pentru drepturile omului, culte şi problemele minorităţilor naţionale, deputații și-au înregistrat prezența conform listei de prezență. 
La dezbateri a participat, în calitate de invitat, domnul deputat Silviu Vexler, în conformitate cu prevederile art.57 alin.(1) din Regulamentul Camerei Deputaților.
În urma examinării proiectului de lege și a opiniilor exprimate, membrii Comisiei pentru drepturile omului, culte şi problemele minorităţilor naţionale au hotărât, cu majoritate de voturi (un vot împotrivă și o abținere), să transmită plenului Camerei Deputaților, un raport de adoptare a proiectului de Lege pentru instituirea anului 2025 ca "Anul Cardinal Iuliu Hossu"  (PL-x 509/2023), în forma adoptată de Senat.
	În raport cu obiectul şi conţinutul reglementării, proiectul de lege face parte din categoria legilor ordinare.


                     

PREŞEDINTE,                                                    SECRETAR,

          Iusein IBRAM                                               Daniel-Florin GHIȚĂ












Întocmit:
Consilier parlamentar- coordonator Onesia Babeș

